།
དེ་ལ་འདིར་སྐལ་ལྡན་གྱི་སྐྱེས་བུ་སངས་རྒྱས་ཀྱི་སར་མྱུར་བ་མྱུར་བར་འཁྲིད་
པའི་ཐབས་མཆོག །རྗེ་ཐམས་ཅད་མཁྱེན་པ་ལ་མགོན་པོ་འཇམ་པའི་དབྱངས་ཀྱིས་
དངོས་སུ་སྩལ་བའི་མན་ངག་ཁྱད་པར་ཅན། མདོ་སྔགས་གཉིས་ཀའི་ལམ་གྱི་ལུས་
ཡོངས་སུ་རྫོགས་པའི་བླ་མ་ལྷའི་རྣལ་འབྱོར་གྱི་སྒོ་ནས་ཟབ་མོ་དབུ་མའི་ལྟ་བ་སྒོམ་
ཚུལ་ལ་གཉིས། ཐུན་གྱི་ངོ་བོ་ལ་ཇི་ལྟར་བྱ་བ་དང་། ཐུན་མཚམས་སུ་ཇི་ལྟར་བྱ་
བའི་(༢བ)ཚུལ་ལོ། །དང་པོ་ལ་གསུམ། སྔོན་འགྲོ་དང༌། དངོས་གཞི་དང་། མཇུག་
ཏུ་ཇི་ལྟར་བྱ་བའི་ཚུལ་ལོ། །
དང་པོ་ནི་ཡིད་མཐུན་གྱི་དབེན་པའི་གནས་སུ་གནས་ཁང་ལ་ཆག་ཆག་དང་
ཕྱག་བདར་ལེགས་པར་བྱས་ལ། སྟོན་པ་ཐུབ་པའི་དབང་པོ་དང་མགོན་པོ་འཇམ་
པའི་དབྱངས་དང་རྒྱལ་བ་ཙོང་ཁ་པ་ཆེན་པོའི་སྐུ་བརྙན་སོགས་སྐུ་གསུང་ཐུགས་
?
15

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼མ
རྟེན་རྣམས་སྟེགས་བཟང་པོ་ལ་ལེགས་པར་བཞུགས་སུ་གསོལ། དེ་དག་གི་མདུན་
དུ་མཆོད་པ་ཅི་འབྱོར་གཡོ་མེད་པར་བཙལ་ལ་བཀོད་པ་མཛེས་པར་བཤམ། རང་
ཉིད་སྟན་བདེ་བ་ལ་ལུས་གནད་བདུན་དང་ལྡན་པར་འཁོད། ལུས་གནད་བདུན་ནི་
རྐང་པ་རྡོ་རྗེ་སྐྱིལ་ཀྲུང་བྱ། ལག་པ་གཉིས་ལྟེ་འོག་སོར་བཞི་ཙམ་གྱི་ཐད་དུ་གཡོན་
2༽,!
{
དཔུང་པ་ཐད་ཀར་
བསྲང་། · མགྲིན་པ་ཡིད་ཙམ་དགུག །སོ་དང་མཆུ་
རང་བབས་སུ་གཞག །ལྕེ་རྩེ་རྐན་ལ་སྦྱར་རོ། །དེ་ལྟར་(༣ན)ལུས་རྣམ་སྣང་གི་ཆོས་
བདུན་ལྡན་དུ་འཁོད་ནས་རླུང་ཆམ་ལ་འབེབས་ཚུལ་ནི་རང་གི་རྒྱུད་ལ་འདི་ལྟར་
བརྟག་སྟེ། སེམས་ཚེ་འདིའི་སྣང་ཤས་ཀྱི་དབང་དུ་སོང་འདུག་གམ། འཇིག་རྟེན་ཕྱི་
མ་དྲན་ཏེ་ཆོས་ཕྱོགས་སུ་སོང་འདུག་བརྟགས་པ་ན། ཚེ་འདིའི་སྣང་ཤས་ཀྱི་དབང་
དུ་སོང་སྟེ་ཆགས་སྡང་དང་བཅས་པར་འདུག་ན་དེ་ངོ་ཤེས་པར་བྱས་ལ། བློ་ངན་
འདིས་བདག་ཚེ་རབས་ཐོག་མེད་ནས་ད་བར་དུ་ཕུང་དུ་བཅུག་ལ། ད་རེས་དལ་
འབྱོར་ལན་ཅིག་ཐོབ་པ་འདི་ཡང་ཆུད་ཟ་བར་བྱེད་པས། ད་ནི་བློ་ངན་འདི་ཡུལ་
ནས་འདོན་པར་བྱའོ་སྙམ་དུ་རླུང་ཕྱིར་འབུད་པ་དང་མཉམ་དུ་རང་རྒྱུད་ཀྱི་ཉོན་
མོངས་པ་ས་བོན་དང་བཅས་པ་ཕྱིར་ནག་སངས་ཀྱིས་སོང་བའི་མོས་པ་བྱ། རླུང་
ནང་དུ་རྔུབ་པ་དང་མཉམ་དུ་ཕྱོགས་བཅུའི་སངས་རྒྱས་སྲས་དང་བཅས་པའི་བྱིན་
རླབས་ཐམས་ཅད་ནང་དུ་བསྡུས་པའི་མོས་པ་བྱ། དེ་ནས་རླུང་སྒྲ་ཅན་དང་རྩོལ་
བས་བསྐྱེད་པའི་ཤུགས་ཅན་དང་། རིང་ཐུང་མི་སྙོམས་པའི་རྒོད་བག་(༣བ)ཅན་དུ་
མ་སོང་བར་རང་བབས་སུ་བཞག་ལ་ཕར་རྒྱུ་ཚུར་རྒྱུ་དལ་བུས་བརྟག་པར་བྱའོ། །
དེ་ཡང་རླུང་ཕར་འགྲོ་བ་དང་ཚུར་འོང་བའི་ཁུག་པ་རེ་གྲངས་སུ་ཟིན་ནས་སེམས་
གཞན་དུ་མ་ཡེང་བར་གྲངས་བདུན་ཙམ་གྱི་བར་དུ་སེམས་འཛིན་ཅི་ཐུབ་བྱ། དེ་
ནས་ཡང་བདུན་ཙམ་བགྲངས་ནས་འཛིན། དེ་ནས་ཡང་བདུན་ཙམ་བགྲངས་ནས་
འཛིན་ཅིང་རིག་པ་དྭངས་སྙིགས་ཕྱེ་ནས་སེམས་གསལ་རིག་གི་ངང་དུ་གནས་ཅི་ཐུབ་
16

དགའ་ལྡན་སྙན་བརྒྱུད་ཀྱི་ལྟ་ཁྲིད་ཟབ་མོ་དངོས་གྲུབ་ཀུན་འབྱུང༌།
བྱའོ། །དེ་ལྟར་ཀུན་སློང་ངན་པ་བསལ་ལ་སེམས་གསལ་ཞིང་དྭངས་པའི་ངང་ནས་
འདི་ལྟར་བསམ་སྟེ། ག་རེ་འཁོར་བ་ཐོག་མ་མེད་པ་ནས་ད་ལྟའི་བར་དུ་སྡུག་བསྔལ་
བར་མ་ཆད་དུ་མྱོང་འདུག་ཀྱང་སྐྱོ་བ་དང་སུན་པ་སྐད་ཅིག་ཀྱང་མེད་པར་འཁོར་
བའི་གནས་འབའ་ཞིག་ལ་མངོན་པར་དགའ་བ་འདིས་ད་དུང་སྔར་ལྟར་འཁོར་བ་
མཐའ་མེད་མུ་མེད་དུ་སྡུག་བསྔལ་འབའ་ཞིག་མྱོང་དགོས་པར་འདུག །དེས་ན་ད་
རེས་བླ་མ་དཀོན་མཆོག་གི་ཐུགས་རྗེས་རྙེད་པར་དཀའ་བ་དལ་བའི་རྟེན་བཟང་པོ་
ཐོབ། ལམ་མ་ནོར་བར་སྟོན་པའི་བཤེས་གཉེན་དམ་པས་རྗེས་སུ་བཟུང་། མཇལ་
བར་དཀའ་བ་སངས་རྒྱས་ཀྱི་བསྟན་པ་རིན་པོ་ཆེ་ཡོངས་སུ་རྫོགས་པ་དང་མཇལ།
བླང་དོར་འབྱེད་པའི་ཤེས་རབ་ཀྱི་མཐུ་ཅུང་ཟད་རྙེད། རང་གི་ངོས་ནས་ཉམས་སུ་
ལེན་ནུས་ན་སྙིགས་དུས་ཀྱི་ཚེ་ཐུང་གཅིག་ལ་སངས་རྒྱས་ཀྱི་གོ་འཕང་བདེ་བླག་ཏུ་
སྟེར་བའི་གདམས་པ་ཟབ་མོ་འདི་འདྲ་(༤ན)ཐོབ། དེ་ལྟ་བུའི་ཆོས་ཟབ་མོ་ཉམས་སུ་
ལེན་པར་བྱེད་པ་ལ་རང་དབང་ཡོད་པའི་སྐབས་འདིར་འབད་ནས་བཙན་ས་ཟིན་
པ་ཞིག་མ་བྱས་ན། སླར་རྟེན་བཟང་འདི་འདྲ་ཤིན་ཏུ་རྙེད་པར་དཀའ། ལན་ཅིག་
རྙེད་པ་འདི་ཡང་ཡུན་རིང་དུ་མི་གནས་པར་མྱུར་དུ་འཇིག་སྟེ། ངེས་པར་འཆི། ནམ་
འཆི་ལ་ངེས་པ་མེད། འཆི་བའི་ཚེ་ཆོས་མ་གཏོགས་གང་གིས་ཀྱང་མི་ཕན། ཤི་ནས་
ངན་སོང་དུ་ལྷུང་ན་ནི་ཚ་གྲང་དང༌། བཀྲེས་སྐོམ་དང་། བཀོལ་སྤྱོད་དང་། གླེན་
ཞིང་གཏི་མུག་པ་སོགས་སྡུལ་བསྔལ་བཟོད་གླགས་མེད་པ་མྱོང་དགོས་ཤིང་།
ཆོས་
ཀྱི་སྒྲ་ཙམ་ཡང་ཐོས་པར་དཀའ། གནས་དེར་སྐྱབས་བཙལ་ཡང་མི་རྙེད། བརྒྱ་ལ་
བདེ་འགྲོའི་རྟེན་ཞིག་ཐོབ་ཀྱང་སྡུག་བསྔལ་འབའ་ཞིག་ལས་མ་འདས་ཏེ། མི་རྣམས་
ལ་ནི་སྐྱེ་རྒ་ན་འཆིའི་སྡུག་བསྔལ་བར་མ་ཆད་དུ་ཡོད་ཅིང༌། ལྷ་རྣམས་ལ་ནི་འཆི་
འཕོ་ལྟུང་བའི་སྡུག་བསྔལ་སོགས་ཡོད། མདོར་ན་རིགས་དྲུག་གི་གནས་གང་དུ་
སྐྱེས་ཀྱང་ལས་དང་ཉོན་མོངས་པའི་གཞན་དབང་དུ་སོང་སྟེ་རང་དབང་མེད་པར་
འཁྱམས་ཤིང་སྡུག་བསྔལ་འབའ་ཞིག་གིས་མནར། རང་ཉིད་སྡུག་བསྔལ་གྱིས་མནར་
17

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
བ་བཞིན་དུ་སེམས་ཅན་ཐམས་ཅད་སྡུག་བསྔལ་གྱིས་མནར། སྡུག་བསྔལ་གྱིས་མནར་
བའི་སེམས་ཅན་ཐམས་ཅད་རང་གི་དྲིན་ཅན་གྱི་མ་ཤ་སྟག་ཡིན། མ་མ་བྱས་བྱ་བ་
(༤བ)གཅིག་ཀྱང་མེད། མ་བྱས་པ་ལ་གྲངས་ཀྱིས་མི་ཆོད། མ་ནམ་བྱས་རེས་ཀྱིས་
ཚེ་འདིའི་མས་ཇི་ལྟར་དྲིན་གྱིས་བསྐྱངས་པ་ལྟར་དྲིན་གྱིས་བསྐྱངས་པས་དྲིན་ཤིན་
ཏུ་ཆེ། དྲིན་ཅན་གྱི་མ་འདི་རྣམས་བདེ་བ་འདོད་ཀྱང་བླང་དོར་གོ་ལོག་ཏུ་སྤྱད་
པས་སྡུག་བསྔལ་འབའ་ཞིག་མྱོང་བ་ལས་བདེ་བའི་སྐབས་སྐད་ཅིག་ཀྱང་མི་འདུག་
པས་སྙིང་རེ་རྗེ། མ་འདི་རྣམས་བདེ་བ་ཕུན་སུམ་ཚོགས་པ་དང་ལྡན་ན་ཅི་མ་རུང༌།
སྡུག་བསྔལ་མཐའ་དག་དང་བྲལ་ན་ཅི་མ་རུང་སྙམ་དུ་བྱམས་སྙིང་རྗེ་ཤུགས་དྲག་
ཏུ་བསྒོམ། འོ་ན་སེམས་ཅན་ཐམས་ཅད་སྡུག་བསྔལ་ལས་སྒྲོལ་བའི་ཁུར་དེ་སུ་ལ་
བབ་ན་ངེད་རང་ལ་བབ། ངེད་རང་ལ་བབ་ཀྱང་ད་ལྟའི་གནས་སྐབས་འདི་ལྟ་བུས་
སེམས་ཅན་ཐམས་ཅད་ཀྱི་དོན་ལྟ་སྨོས་ཀྱང་ཅི་དགོས། སེམས་ཅན་གཅིག་གི་དོན་
ཡང་མཐར་ཕྱིན་པར་བྱེད་ནུས་པར་མི་འདུག །དེར་མ་ཟད་དགྲ་བཅོམ་པ་ ་གཉིས་
ཀྱི་གོ་འཕང་ཐོབ་ཀྱང་སེམས་ཅན་གྱི་དོན་ཉི་ཚེ་བ་མ་གཏོགས་སེམས་ཅན་ཐམས་
ཅད་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ལ་འགོད་པའི་ནུས་པ་མེད།
དེ་ལྟ་བུའི་ནུས་པ་སུ་ལ་ཡོད་ན་ཡང་དག་པར་རྫོགས་པའི་སངས་རྒྱས་ལ་ཡོད་པས་
བདག་གིས་མ་སེམས་ཅན་ཐམས་ཅད་ཀྱི་དོན་དུ་ཡང་དག་པར་རྫོགས་པའི་སངས་
རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་པར་བྱའོ་སྙམ་དུ་བྱང་ཆུབ་ཀྱི་སེམས་
D
Z}% 6 │
ཤུགས་དྲག་ཏུ་བསྒོམ་མོ། ། དེ་ལྟར་སོ་(༥ན)སོར་རྟོག་པའི་ཤེས་རབ་ཀྱིས་དཔྱད་ཅིང་
ཡང་དང་ཡང་དུ་བསམས་ལ་བློའི་འགྱུར་བ་ཅི་ཐོན་བྱ། མ་མཐའ་གོང་གི་ཚིག་དེ་
རྣམས་ལན་གསུམ་གྱི་བར་དུ་བརྗོད་ཅིང་། ཚིག་དེ་རྣམས་ལ་འཁྲིལ་ནས་བྱང་ཆུབ་
ཀྱི་སེམས་གསལ་ཅི་ཐེབས་བྱའོ། །
དེ་ནས་སྐྱབས་ཡུལ་གསལ་གདབ་པ་ནི། རང་གི་མདུན་གྱི་ཐད་དྲང་གི་ནམ་
g!
s,}/
མཁའི་གནས་སུ་སེང་གེ་ཆེན་པོ་བརྒྱད་ཀྱིས་བཏེག་པའི་རིན་པོ་ཆེའི་ཁྲི་མཐོ་ཞིང་
18

དགའ་ལྡན་སྙན་བརྒྱུད་ཀྱི་ལྟ་ཁྲིད་ཟབ་མོ་དངོས་གྲུབ་ཀུན་འབྱུང་།
ཡངས་པའི་སྟེང་ཁར་སྣ་ཚོགས་པད་ཟླ་ཉི་མའི་དཀྱིལ་འཁོར་གྱི་གདན་ལ་དྲིན་ཅན་
རྩ་བའི་བླ་མ་ཐུབ་དབང་རྡོ་རྗེ་འཆང་ཆེན་པོ། དེ་ཉིད་ཀྱི་མཐའ་སྐོར་དུ་དངོས་
དང་བརྒྱུད་པའི་བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་
3 3{
སྐྱོང་སྲུང་མའི་ཚོགས་ཀྱིས་བསྐོར་ནས་བཞུགས་པ། དེ་དག་རང་རང་གི་མདུན་ན་
གདན་ཁྲི་ཕུན་སུམ་ཚོགས་པ་ལ་རང་རང་གིས་གསུངས་པའི་ལུང་གི་ཆོས་རྣམས་
འོད་ཀྱི་རང་བཞིན་ཅན་གྱི་པོ་ཏིའི་རྣམ་པར་ཡོད་པ། ཚོགས་ཞིང་རྣམས་ཀྱང་རང་
ཉིད་ལ་དགྱེས་པའི་ཚུལ་དང་། རང་ཉིད་ཀྱང་ཚོགས་ཞིང་རྣམས་ཀྱི་ཡོན་ཏན་དང་
ཐུགས་རྗེ་དྲན་པའི་དད་པ་ཆེན་པོའི་ངང་ནས་འདི་ལྟར་བསམ་སྟེ། རང་གི་མཐའ་
སྐོར་དུ་མ་རྒན་སེམས་ཅན་ཐམས་ཅད་ཀྱང་སའི་དྲེག་པ་ལྟར་སྨུག་ཤིག་གེ་ཡོད་པར་
གསལ་བཏབ་ནས། རང་དང་སེམས་ཅན་ཐམས་ཅད་(༥བ)འཁོར་བར་རང་དབང་
མེད་པར་འཁྱམས་ཤིང་སྡུག་བསྔལ་གསུམ་གྱིས་བར་མཚམས་མེད་པར་མནར་ཚུལ་
བསམས་པས་འཇིགས་ཤིང་སྐྲག་པའི་བློ་ཤུགས་དྲག་བསྐྱེད་ནས། སྡུག་བསྔལ་འདི་
ལས་སྐྱོབ་པའི་ནུས་པ་བླ་མ་དཀོན་མཆོག་གསུམ་མ་གཏོགས་གཞན་སུ་ལའང་མེད་
པས་བདག་དང་མ་སེམས་ཅན་ཐམས་ཅད་དུས་འདི་ནས་བཟུང་སྟེ་བྱང་ཆུབ་མ་
ཐོབ་ཀྱི་བར་དུ་བླ་མ་དཀོན་མཆོག་གསུམ་ལ་སྙིང་ཐག་པ་ནས་སྐྱབས་སུ་འགྲོ་བར་
བྱའོ་སྙམ་དུ་བསམས་ལ། རང་དང་མ་རྒན་སེམསཅན་ཐམས་ཅད་ཀྱིས་མགྲིན་
གཅིག་ཏུ་སྐྱབས་འགྲོ་བྱེད་པར་མོས་ནས། བླ་མ་ལ་སྐྱབས་སུ་མཆིའོ། །ཞེས་སྐྱབས་
。
༦
འཆོལ། བླ་མ་ཐུབ་དབང་རྡོ་རྗེ་འཆང་
ཆེན་པོ་དང་དེའི་མཐའ་སྐོར་གྱི་དངོས་བརྒྱུད་ཀྱི་བླ་མ་རྣམས་ཀྱི་སྐུའི་ཆ་ལས་ངོ་བོ་
བླ་མ་རྣམས་ཀྱི་སྐུ་གསུང་ཐུགས་ཀྱི་བྱིན་རླབས་ཡིན་པ་ལ་རྣམ་པ་བདུད་རྩི་སྣ་ལྔ་
འོད་ཟེར་དང་བཅས་པའི་རྒྱུན་བབས། རང་གཞན་སེམས་ཅན་ཐམས་ཅད་ཀྱི་ལུས་
སེམས་ལ་ཞུགས་པས་ཐོག་མེད་ནས་བསགས་པའི་སྡིག་སྒྲིབ་ཐམས་ཅད་དང་། ཁྱད་
19

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
༥
པར་དུ་དཔལ་ལྡན་བླ་མའི་སྐུ་ལ་བསྡོས་པ། གསུང་བཅག་པ། ཐུགས་དཀྲུགས་པ།
མ་དད་བརྙས་སྨོད་བགྱིས་པ་ལ་སོགས་པ་མདོར་ན་(༦ན)བླ་མ་ལ་བརྟེན་པའི་སྡིག་
སྒྲིབ་ཐམས་ཅད་དུད་ཁུ་དང་སོལ་ཁུའི་རྣམ་པར་དབང་པོའི་སྒོ་དང་བ་སྤུའི་བུ་ག་
ཐམས་ཅད་ནས་ཕྱིར་ཐོན་ནས་སངས་ཏེ་དག །ལུས་དྭངས་གསལ་འོད་ཀྱི་རང་བཞིན་
ཅན་དུ་གྱུར། ཚེ་དང་བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་
རྒྱས། ཁྱད་པར་དཔལ་ལྡན་བླ་མའི་སྐུ་གསུང་ཐུགས་ཀྱི་བྱིན་རླབས་ཐམས་ཅད་རང་
གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས། རང་དང་མ་རྒན་
སེམས་ཅན་ཐམས་ཅད་དཔལ་ལྡན་བླ་མའི་སྐྱབས་འོག་ཏུ་ཆུད་པར་བསམ་མོ།
་་་
དེ་ནས། སངས་རྒྱས་ལ་སྐྱབས་སུ་མཆིའོ། །ཞེས་སྐྱབས་འགྲོ་ལན་གང་མང་བརྗོད་
པས། གསང་བདེ་འཇིགས་གསུམ་ཀྱཻ་རྡོར་དུས་འཁོར་བསྐལ་བཟང་གི་སངས་རྒྱས་
སྟོང་སངས་རྒྱས་སུམ་ཅུ་སོ་ལྔ་ལ་སོགས་པའི་སྐུའི་ཆ་ལས་བདུད་རྩི་སྣ་ལྔ་འོད་ཟེར་
།
དང་བཅས་པའི་རྒྱུན་བབས། རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་
ཞུགས་པས་སྡིག་སྒྲིབ་སྦྱོང་བ་སོགས་དམིགས་པ་གོང་ལྟར་བྱའོ། །དེ་ནས། ཆོས་ལ་
སྐྱབས་སུ་མཆིའོ། །ཞེས་སྐྱབས་འགྲོ་ལན་གང་མང་བརྗོད་པས། སྐྱབས་ཡུལ་སོ་སོའི་
མདུན་ན་བཞུགས་པའི་ཆོས་པོ་ཏི་རྣམས་ལས་བདུད་རྩི་སྣ་ལྔ་འོད་ཟེར་དང་བཅས་
པའི་རྒྱུན་བབས། རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས་
སྡིག་སྒྲིབ་སྦྱོང་བ་སོགས་(༦བ)དམིགས་པ་གོང་ལྟར་བྱའོ། །དེ་ནས། དགེ་འདུན་ལ་
སྐྱབས་སུ་མཆིའོ། །ཞེས་སྐྱབས་འགྲོ་ལན་གང་མང་བརྗོད་པས། བྱང་སེམས་ཉན་
རང་རྣམས་དང་དཔའ་བོ་མཁའ་འགྲོ་ཆོས་སྐྱོང་སྲུང་མ་ལ་སོགས་པའི་དགེ་འདུན་
དཀོན་མཆོག་རྣམས་ཀྱི་སྐུའི་ཆ་ལས་བདུད་རྩི་སྣ་ལྔ་འོད་ཟེར་དང་བཅས་པའི་རྒྱུན་
བབས། · རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས་སྡིག་སྒྲིབ་
སྦྱོང་ བ་སོགས་དམིགས་པ་གོང་ལྟར་བྱའོ། །ཁྱད་པར་སངས་རྒྱས་རྣམས་ཀྱི་སྐུའི་ཆ་
UIR
ལས་བདུད་རྩི་འབེབས་པའི་ཚེ་ངོ་བོ་སངས་རྒྱས་རྣམས་ཀྱི་བྱིན་རླབས་ནུས་མཐུ་ཡིན་
20

དགའ་ལྡན་སྙན་བརྒྱུད་ཀྱི་ལྟ་ཁྲིད་ཟབ་མོ་དངོས་གྲུབ་ཀུན་འབྱུང༌།
པ་ལ། རྣམ་པ་བདུད་རྩི་འོད་ཟེར་གྱི་རྣམ་པ་དང༌། ཆོས་པོ་ཏི་རྣམས་ལས་ངོ་བོ་
སྤངས་རྟོགས་ཀྱི་ཡོན་ཏན་ཡིན་པ་ལ། རྣམ་པ་བདུད་རྩི་འོད་ཟེར་གྱི་རྣམ་པ་དང༌།
དགེ་འདུན་རྣམས་ལས་ངོ་བོ་མཁྱེན་བརྩེ་ནུས་གསུམ་གྱི་བྱིན་རླབས་ཡིན་པ་ལ། · རྣམ་
པ་བདུད་རྩི་འོད་ཟེར་གྱི་རྣམ་པ་དང་། སྡིག་སྒྲིབ་སྤྱི་དང་ཁྱད་པར་དེ་དང་དེ་འ
2{ )929
བརྟེན་ནས་བསགས་པའི་སྡིག་སྒྲིབ་རྣམས་གཙོ་བོར་སྦྱོང་བའི་དམིགས་པ་བྱའོ། །དེ་
ནས། སངས་རྒྱས་ཆོས་དང་ཚོགས་ཀྱི་མཆོག་རྣམས་ལ། །བྱང་ཆུབ་བར་དུ་བདག་ནི་
སྐྱབས་སུ་མཆི། །ཞེས་ལན་གང་མང་བརྗོད་ཅིང་སྐྱབས་ཡུལ་ཐམས་ཅད་ཀྱི་སྐུའི་ཆ་
ལས་བདུད་རྩི་སྣ་ལྔ་འོད་ཟེར་དང་བཅས་པའི་རྒྱུན་བབས། རང་གཞན་སེམས་ཅན་
ཐམས་ཅད་ཀྱི་ལུས་(༧ན)སེམས་ལ་ཞུགས་པས་ཐོག་མེད་ནས་བསགས་པའི་སྡིག་སྒྲིབ་
ཐམས་ཅད་དང་། ཁྱད་པར་དཀོན་མཆོག་གསུམ་ལ་བརྟེན་པའི་སྡིག་སྒྲིབ་ཐམས་
ཅད་བྱང་ཞིང་དག །ལུས་དྭངས་གསལ་འོད་ཀྱི་རང་བཞིན་ཅན་དུ་གྱུར། ཚེ་དང་
བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས། ཁྱད་པར་དུ་
ཡང་དཀོན་མཆོག་གསུམ་གྱི་བྱིན་རླབས་ཐམས་ཅད་རང་གཞན་སེམས་ཅན་ཐམས་
ཅད་ཀྱི་ལུས་སེམས་ལ་ཞུགས་ཏེ། དཀོན་མཆོག་གསུམ་གྱི་སྐྱབས་འོག་ཏུ་ཆུད་ཅིང༌།
ཇི་སྲིད་བྱང་ཆུབ་མ་ཐོབ་ཀྱི་བར་དུ་སྐྱབས་གསུམ་ནམ་ཡང་མི་གཏོང་ངོ་སྙམ་དུ་
དམ་བཅའ་བརྟན་པོ་བྱའོ། །
དེ་ནས་སེམས་བསྐྱེད་སྒོམ་ཚུལ་ནི། གོང་དུ་བཤད་པ་ལྟར་རང་ཉིད་འཁོར་
བ་ལ་གཏིང་ནས་ཡིད་འབྱུང་ཞིང་། དེས་སྐྲག་ནས་ལམ་བསླབ་པ་གསུམ་ལ་ཚུལ་
བཞིན་དུ་བསླབས་ན་འཁོར་བ་ལས་ཐར་བར་ནུས་མོད་ཀྱང་། ཐོག་མ་མེད་པ་ནས་
དྲིན་གྱིས་བསྐྱངས་པའི་མ་རྒན་སེམས་ཅན་རྣམས་འཁོར་བའི་མ